open-index/open-wikipedia-markdown huggingface dataset:
רובע המערב החדש

**רובע אמסטרדם המערב החדש** (בהולנדית: **Amsterdam Nieuw West**) הוא אחד משמונה מחוזות של עיריית אמסטרדם, הולנד.

הרובע הוקם בשנת 2010 ומורכב משלשה שכונות מגורים, חויזנואלד סלטרמייר (Geuzenveld-Slotermeer), אוסדורפ (Osdorp), וסלוטרואט (Slotervaart).

הרובע משתרע על שטח של 32.38 קמ"ר. חלק מהשכונות ברובע זה נבנו בשנות החמישים כחלק מתוכנית הרחבה עירונית.

## היסטוריה
רובע המערב החדש הוא אזור מגורים פרברי וצפוף. הרובע ממוקם במערב אמסטרדם של שטחה של העיירה סלוטן (Sloten) שנחשבת חלק מרובע זה.

שכונות הרובע מוקפות בחגורות דשא ירוקות הנקראות ערי הגן המערבי (Westelijke Tuinsteden) ורובן נבנו בשנות החמישים והשישים. במרכזו של הרובע שוכן אגם סלוטרפלאס (Sloterplas) המוקף בפארק גדול הנקרא סלוטרפארק (Sloterpark).

השכונות הוותיקות ביותר ברובע זה הן: סלוטרוארט (Slotervaart), חויזנואלד סלטרמייר (Geuzenveld-Slotermeer), אוברטומסה ולד (Overtoomse Veld) ואוסדורפ (Osdorp)

בשנות ה-90 מספר שכונות נוספות: אוסטאובר (Oostoever), ניו סלוטן (Nieuw Sloten) ודה אקר (De Aker).

בתחילת שנות ה-2000, כחלק ממסגרת התחדשות עירונית נרחבת, נבנו בתים חדשים, שהחליפו שכונות קטנות ואזורים מיושנים.

בשנת 2007, סימנה, שרת השיכון והדיור הגב' אלה בוחאלנר (Ella Vogelaar), את שכונת בוס אן לומר (Boss en Lommer) הנמצאת כעת ברובע מערב אמסטרדם, כשכונה מקופחת והכריזה על תוכנית שיקום שכונות.

התוכנית כללה גם את שכונות: סלוטרוארט (Slotervaart), חויזנואלד סלטרמייר (Geuzenveld-Slotermeer) ומרכז אוסדורפ (Osdorp).

## אתרים בעלי עניין ברובע זה
### טבע
*אגם סלוטרפלאס (Sloterplas)
*פארק סלוטרפארק (Sloterpark)

## גלריית תמונות

קובץ:Vogelvlucht Westelijke Tuinsteden vanaf het Vondelpark.jpg|ערי הגן המערבי
קובץ:Panorama of Sloten 3.JPG|העיירה סלוטן
קובץ:Sloterplas met Torenwijck.jpg|בנייני מגורים ברובע
קובץ:Osdorp 038.JPG|בניין בשכונת אוסדורפ


## קישורים חיצוניים

* 
* האתר הרשמי של עיריית אמסטרדם 

קטגוריה:אמסטרדם
אליפות העולם בכדורסל נשים 1953

**אליפות העולם בכדורסל נשים 1953** היא אליפות העולם הראשונה בכדורסל נשים שאורגנה על ידי פיב"א ונערכה בסנטיאגו דה צ'ילה, צ'ילה בין ה-7 במרץ ל-22 במרץ 1953.

המשחקים נערכו ב. ארצות הברית זכתה באליפות.

## הנבחרות המשתתפות
הקבוצות החזקות מאירופה החליטו לא להשתתף ולכן אירופה הייתה מיוצגת על ידי הקבוצות שזכו במקום השביעי והשמיני באליפות אירופה.

## שיטת המשחקים
תחילה התקיים השלב המוקדם בו נקבעו שש עולות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 7–10.

## בית הגמר

## דירוג סופי

## קישורים חיצוניים
* נתונים מאתר פיב"א
* נתונים מאתר todor66
 

קטגוריה:תחרויות כדורסל ב-1953
קטגוריה:תחרויות ספורט בצ'ילה
קטגוריה:אליפויות העולם בכדורסל נשים
ללא מילים (סדרת טלוויזיה)

**ללא מילים** (אנגלית: **Speechless**) היא קומדיית מצבים אמריקאית שנוצרה על ידי סקוט סילברי. הסדרה משודרת החל מ-21 בספטמבר 2016 ברשת ABC. בסדרה מככבים מיני דרייבר, ג'ון רוס בואי, מייקה פאולר, מייסון קוק, קיילה קנדי וסדריק יארברו. ב-2019 הסדרה בוטלה בתום שלוש עונות.

בישראל, הסדרה משודרת בערוץ yes Comedy.

## עלילה
הסדרה עוקבת אחרי משפחת דימאו, שכל אחד ממנה בעל אישיות ייחודית: **מאיה דימאו** (מיני דרייבר), אם המשפחה, בעלת גישה חסרת מעצורים; **ג'ימי דימאו** (ג'ון רוס בואי), בעלה, שלא נראה שאכפת לו מה אחרים חושבים; **דילן דימאו** (קיילה קנדי), בתם האתלטית חסרת הטאקט; **ריי דימאו** (מייסון קוק), ילד מורכב ולחוץ, "המוח" במשפחה; ובנם הבכור - **ג'יי. ג'יי. דימאו** (מייקה פאולר), תלמיד תיכון עם שיתוק מוחין, ובעל שנינות נוצצת וחוש הומור. בעקבות שיתוקו, לא ניתן לו לדבר בעצמו, אז ג'יי. ג'יי. מתקשר באמצעות כיסוי ראש עם מצביע לייזר כדי לציין מילים, אותיות ומספרים שונים על לוח מחובר לכיסא גלגלים, בעוד שאחרים קוראים בקול רם מה הוא כותב. משפחת דימאו עוברים בית לעיתים קרובות כדי לדאוג לסביבה חינוכית טובה עבור ג'יי. ג'יי. והם מאמינים שהם מצאו בחירה אופטימלית כאשר הם מגלים בית הספר המתגאה על היותו כולל את ג'יי.ג'יי, וששם יהיה עוזר המדבר בשבילו. מכיוון שבית הספר נמצא בחלק יוקרתי של העיר, ג'ימי ומאיה מעבירים את המשפחה אל הבית הזול והמוזנח ביותר בשכונה נחמדה אחרת. למרות שהם מוצאים במהירות כי לא הכל טוב כמו שזה יכול להיות, ג'יי. ג'יי. נהנה כשעוזרו החדש הוא **קנת' קלמנטס** (סדריק יארברו), מנקה בית הספר עם קול דיבור עמוק ומהדהד.

## סקירת סדרה

## דמויות
### דמויות ראשיות
* **מאיה דימאו** - מיני דרייבר: אם המשפחה, ממוצא בריטי. נורא דואגת לג'יי ג'יי וחשוב לה שהוא יהיה בסביבה חינוכית טובה, מאוד עקשנית ותעשה הכל בשביל משפחתה.
* **ג'ימי דימאו** - ג'ון רוס בואי - אב המשפחה, מאוד עצלן ולא ממש אכפת לו מה אחרים חושבים. הוא מאוד אוהב את משפחתו ומאיה, וזורם עם כל השגעונות שלה.
* **ג'יי. ג'יי. דימאו** - מייקה פאולר - הבן הבכור במשפחת דימאו, בעל שיתוק מוחין. שנון ובעל חוש הומור, עוזרו החדש הוא קנת'.
* **ריי דימאו** - מייסון קוק - הבן האמצעי והחכם במשפחת דימאו, שמרגיש שהוא הכי מושפע מחוסר תשומת הלב של הוריו, העסוקים בטיפול באחיו. התאהב בג'יליאן.
* **דילן דימאו** - קיילה קנדי - בת הזקונים במשפחת דימאו, אתלטית, כנה מאוד וחסרת טאקט. מאוד אגרסיבית ולא יודעת להפנים.

### דמויות משניות
* **קנת' קלמנטס** - סדריק יארברו - המנקה של בית הספר החדש של ג'יי. ג'יי, ריי ודילן. הופך להיות עוזרו משום שיש לו קול עמוק מאוד וקשוח לדעת ג'יי. ג'יי.
* **גברת מילר** - מרין הינקל - מנהלת בית הספר החדש של ג'יי. ג'יי, ריי ודילן. אישה לחוצה מאוד, מאשרת כל דרישה ובעיה של מאיה לגבי בית הספר.
* **מר פאוורס** - ג'ונתן סלאבין - מורו החדש של ג'יי. ג'יי, נרגש לעבוד איתו. איש לחוץ לעיתים.
***טיילור** - סידונה ג'יימס (כהן) - חברתו החכמה של ריי. עונה 2.

## קישורים חיצוניים
* 

קטגוריה:קומדיות מצבים אמריקאיות
קטגוריה:ABC: תוכניות וסדרות
קטגוריה:אולפני ABC: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2016
לשבור את הקרח - ההרפתקה של אולף

**לשבור את הקרח - ההרפתקה של אולף** (באנגלית: **Olaf's Frozen Adventure**, בתרגום חופשי: "ההרפתקה הקפואה של אולף") הוא סרט הנפשה קצר שהופק על ידי אולפני ההנפשה של וולט דיסני והוצא לאקרנים על ידי סרטי אולפני וולט דיסני. הסרט הוקרן ב-22 בנובמבר 2017 בארצות הברית ביחד עם הסרט "קוקו" של פיקסאר, וב-30 בנובמבר 2017 הוקרן בישראל.

הסרט הקצר כולל ארבעה שירים חדשים מקוריים והחזיר את צוות המדבבים המקורי של הסרט "לשבור את הקרח".

## תקציר העלילה
עונת החגים הראשונה בארנדל מאז נפתחו שערי הארמון מחדש, אנה ואלזה מארגנות את חגיגת חג המולד בטירה לכל תושבי ארנדל ומארחות אותם. לאחר שכל תושבי העיר עוזבים את החגיגה בארמון מוקדם מהצפוי כדי לבלות את החג יחד עם משפחותיהם על פי מיטב המסורת של כל אחד, האחיות מבינות כי מעולם לא הייתה להן מסורת משפחתית כזו בשנים הקודמות. הסיבה לכך הייתה שאחרי שהשערים נסגרו הן לא היו יחדיו שוב. לכן, אולף יוצא למסע ארוך בכל הממלכה כדי לחפש לבנות מסורת משפחתית ולהביא אותה אליהן הביתה ולהציל את חג המולד הראשון שלהן לבד. לבסוף, הצליח אולף איש השלג במשימתו הקשה ועמד בה בגבורה רבה ובזכותו לאנה ואלזה כבר הומצאה והייתה מסורת משפחתית חדשה לכריסמס לכל שנה.

## מדבבים ראשיים
*ג'וש גד - אולף
*קריסטן בל - אנה
*אידינה מנזל - אלזה
*ג'ונתן גרוף - קריסטוף

## הפקה
הסרט הקצר הוכרז בפברואר 2016 כספיישל טלוויזיה של ABC אשר יופק על ידי רוי קונלי ובבימוי קווין דטרס וסטיבי וורמרס. בזמן שידור הספיישל "The Making of Frozen: Return to Arendelle" ב-ABC ב-2016, שם הסרט נחשף והוכרז כי הסרט יכלול שירים מקוריים חדשים מאת אליסה סמסל וקייט אנדרסון. ביוני 2017 הוכרז שבמקום ספיישל טלוויזיה, הסרט יוקרן כסרט קולנוע קצר לפני הסרט "קוקו" של דיסני ופיקסאר.

## ביקורת ודעת קהל
עם יציאת הסרט הקצר לפני הסרט "קוקו" נשמעו ביקורות כנגד הסרט, בעיקר מצד הורים לילדים, שטענו כי סרט קצר באורך 22 דקות לפני סרט מלא מתברר כמעמסה עבור הילדים. בנוסף, מבקרי קולנוע טענו כי הקרנת "ההרפתקה של אולף" של אולפני ההנפשה של דיסני לפני הסרט "קוקו" של אולפני "פיקסאר" מעיד על "השתלטות" קריאטיבית מצד דיסני על אולפני "פיקסאר" שבבעלותה, הידועים בסרטוניהם הקצרים וב"קול הייחודי והמקוריות שלהם", לדברי המבקרים, ועל כך שדיסני מעדיפה לקדם את זיכיון "לשבור את הקרח" על חשבון אולפני "פיקסאר".

לאחר כשבוע הודיעו אולפני דיסני על הפסקת הקרנת הסרט "ההרפתקה של אולף" לפני הסרט "קוקו". לדבריהם, הפסקת הסרט הייתה מתוכננת לאחר שבוע מצאת הסרט "קוקו", אך מהלך זה נתפס בציבור כתגובה לביקורות על הסרט במתכונתו בקולנוע.

בישראל נפוצו בציבור צופי הקולנוע ביקורות דומות, והקרנת "ההרפתקה של אולף" הופסקה לאחר ימים ספורים.

## קישורים חיצוניים
* 

* 

## הערות שוליים

קטגוריה:סרטים אמריקאיים
קטגוריה:סרטי פנטזיה
קטגוריה:דיסני: סרטים
קטגוריה:סרטי 2017
קטגוריה:סרטי אנימציה ממוחשבת
קטגוריה:דיסני: סרטי הנפשה
קטגוריה:סרטי קומדיה
קטגוריה:סרטי קומדיה מונפשים
קטגוריה:סרטים קצרים
קטגוריה:סרטי הנפשה מוזיקליים
קטגוריה:לשבור את הקרח
קטגוריה:ABC: תוכניות וסדרות
קטגוריה:סרטים על אחיות
קטגוריה:סרטים קצרים של דיסני
הסנדלריה (איילת השחר)

מבנה הסנדלריה באיילת השחר - מבט פנימי|שמאל|ממוזער|250px
איילת השחר 1937מצד שמאל מבני הפרסה. הסנדלריה נמצאת במבנה מספר 1|שמאל|ממוזער|250px
**הסנדלריה** היא בית מלאכה הנמצא באיילת השחר. שוכן בבניין מספר 1 של מבני הפרסה שהיו מבני הקבע הראשונים של הקיבוץ. שימש בתחילה למגורים ומשרדים ובהמשך עברה לשם הסנדלריה. המבנה הוכרז כאתר מורשת מטעם המועצה לשימור אתרי מורשת בישראל, שופץ בסיוע המועצה ומשמש כסנדלריה פעילה ומרכז מבקרים.

## ההיסטוריה של האתר
ב-1923 עברו חברי איילת השחר לאתר הקבע ואז החלה קבוצת "אחווה" מגדוד העבודה בבניית מבני הקבע של הקיבוץ וביניהם הרפת, מגדל המים ועשרת מבני הפרסה. הסנדלריה שכנה בבית מספר 1. המבנה תוכנן על ידי המשרד הטכני של יק"א והבנייה נעשתה בפיקוחו וניהולו של מיכאל ארליך. תחילה בנתה הקבוצה את הרפת, מגדל המים וחמישה ממבני הפרסה וב-1929 הושלמה בנייתם של חמישה מבנים נוספים.

בתחילה שימש המבנה (כמו גם שאר מבני הפרסה) למגורי חברי הקיבוץ וכן למשרדים. בהמשך, עם התרחבות הקיבוץ, נפתחו במקום גני ילדים. במהלך שנות ה-50 עברו חברי הקיבוץ למבני מגורים חדשים יותר והמבנים התפנו. ב-1951 עברה הסנדלריה של הקיבוץ מצריף פח לבניין מספר 1.

בתחילת פעילותה של הסנדלריה פעלו בה כ-4 עובדים שיצרו נעליים חדשות ותיקנו נעליים שנפגמו. עם פרישתם של הוותיקים הצטמצם צוות העובדים עד פרישתו של אחרון הסנדלרים וסגירת המקום. ב-2009 פנה הקיבוץ למועצה לשימור אתרים לסייע בשיפוץ ושימור המקום. לאחר אישור התקציב החל ב-2010 תהליך השיפוץ והמקום המחודש נחנך ב-2011. כחלק מתהליך השחזור נוקה הציוד המקורי והוחזר לשימוש. מיום פתיחתו מחדש פועל המקום כסנדלריה וכמרכז מבקרים המציע למטיילים סיור במבנה ובאתרים ההיסטוריים שבסביבתו.

## קישורים חיצוניים

* 

* הסנדלריה, באתר "איילת השחר"
* הסנדלרייה באיילת השחר, באתר המועצה לשימור אתרי מורשת בישראל
* תיעוד הסנדלרייה ומבני הראשונים באיילת השחר , באתר המועצה לשימור אתרי מורשת בישראל
* 
* הסנדלרייה - איילת השחר, באתר "מפה" (אורכב)
* קרני עם-עד, הקיבוץ הישן ישוחזר באיילת השחר, באתר "Mynet קיבוץ", 6 אפריל 2017
* 
* 

## הערות שוליים

קטגוריה:אתרי מורשת במחוז צפון
קטגוריה:מחוז הצפון: מבנים לשימור
קטגוריה:איילת השחר
בואינג KC-135 סטרטוטנקר

250px|ממוזער|שמאל|בואינג KC-135A ששימש את חיל האוויר של ארצות הברית
**בואינג KC-135 סטרטוטנקר** (באנגלית: **Boeing KC-135 Stratotanker**) הוא מטוס תדלוק ותובלה מתוצרת חברת בואינג האמריקאית המשמש את חיל האוויר של ארצות הברית וחילות אוויר נוספים. 

המטוס נכנס לשירות ב־1956 כמחליפו של הבואינג KC-97 סטרטופייטר. הוא היה למטוס הסילון הראשון ששימש למשימות תדלוק אווירי. המטוס פותח על בסיס מטוס הבואינג 367-80 שממנו פותח במקביל גם המטוס האזרחי בואינג 707. ה־KC-135 נועד לתת מענה לתדלוק צי המפציצים האסטרטגיים של חיל האוויר האמריקאי ולאפשר הגעתם לכל נקודה ברחבי כדור הארץ. 

בשנים 1956–1965 סופקו לחיל האוויר למעלה מ־800 מטוסי KC-135A. מתוכם למעלה מ־415 עברו שדרוג והוכנסו בהם מנועי CFM-56. מטוסים אלו קיבלו את הכינוי KC-135R ו־KC-135T. שדרוג נוסף היה בהכנסת מנועי TF-33-PW-102 למטוסים שקיבלו את הכינוי KC-135E. 

לאורך שנות שירותו בחיל האוויר מילא המטוס בנוסף למשימות תדלוק אווירי, גם משימות הובלה של ציוד ונוסעים, משימות סיור וכן כמטוס למשימות של חילוץ רפואי. 

המטוס מתוכנן לצאת בהדרגה משירות עם כניסת מחליפו בואינג KC-46 פגסוס. 

המטוס נמכר למספר חיילות אוויר זרים, בהם חיל האוויר הטורקי, חיל האוויר של צ'ילה, חיל האוויר הצרפתי וחיל האוויר של סינגפור.

## קישורים חיצוניים

* בואינג KC-135 סטרטוטנקר באתר חיל האוויר של ארצות הברית

קטגוריה:מטוסי תובלה אמריקאיים
KC-135 סטרטוטנקר
קטגוריה:ארצות הברית: כלי טיס צבאיים
יחסי אסטוניה–ליטא

**יחסי אסטוניה–ליטא** הם היחסים הדיפלומטיים שבין **[[אסטוניה|רפובליקת אסטוניה]]** לבין **[[ליטא|הרפובליקה של ליטא]]**. שתי המדינות חברות מלאות באיחוד האירופי ובנאט"ו, שתיהן ריבוניות וחברות בארגון האומות המאוחדות.

## היסטוריה
שתי המדינות היו רפובליקות סובייטיות בברית המועצות. שתי המדינות הכירו אחת בשנייה במהרה וכוננו מחדש יחסים דיפלומטיים ב-16 ביוני 1991.

## הסכמים
הסכמים טרילטרליים (בהם מעורבות שלוש ישויות, או מדינות) נחתמו בין אסטוניה, ליטא, ולטביה, גוש המדינות הבלטיות.

שלוש המדינות חתמו על הסכם סחר חופשי ב-1992. ההסכם נעשה לא רלוונטי לאחר שכל שלוש המדינות הצטרפו לאיחוד האירופי וחתמו על אמנת שנגן, שמשמעותה פתיחת כל הגבולות וסחר חופשי ממילא ומילא.

שתי המדינות חתמו ב-31 בינואר 2017 על הסכם בנושא תחבורה יחד עם לטביה. ההסכם הוא התנאי המוקדם להפעלת רכבת מהירה שתעבור בין שלוש המדינות.

## ייצוג
* אסטוניה מיוצגת בליטא באמצעות שגרירות שהיא מחזיקה בווילנה, בירת המדינה.
* ליטא מיוצגת באסטוניה באמצעות שגרירות שהיא מחזיקה בטאלין, בירת המדינה.

## ראו גם
* המדינות הבלטיות

## קישורים חיצוניים

* Embassy of the Republic of Estonia in the Republic of Lithuania (באסטונית), (באנגלית), (בליטאית)
* Embassy of the Republic of Lithuania in the Republic of Estonia (בליטאית), (באנגלית)

## הערות שוליים

קטגוריה:ערכים ללא קטגוריות פיזיות - יחסי חוץ
לטאת קולר מצויה

ממוזער|לטאת קולר מפהקת
**לטאת קולר מצויה** (שם מדעי: *Crotaphytus collaris*) היא מין לטאה ממשפחת לטאות קולר החיה במדבריות דרום ארצות הברית ומקסיקו.
## מאפיינים
זוהי לטאה באורך 20–40 ס"מ והיא בעלת גוף צהוב עם זוג פסים שחורים אופקיים על צווארה ופסים צהובים אופקיים על גופה הכחול. הראש אפור עד כתום עם עיניים גדולות ולסת חזקה והזנב ארוך. הבטן לבנה ומנומרת מעט בצהוב.

לטאה זו חיה באדמות מדבריות ופעילה במשך היום. היא חיה בין הסלעים והקקטוסים ומתחממת בשמש. הלטאה ניזונה מהחי מיצורים קטנים יותר כחרקים, עכבישים או לטאות אחרות והיא יכולה לרוץ על שתי רגליים כדי לרדוף אחרי טרפה. היא יכולה להגיע למהירות של 34 קמ"ש בריצה.

## תת-מינים
* *Crotaphytus collaris collaris*
* *Crotaphytus collaris baileyi*
* *Crotaphytus collaris fuscus*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1823
קטגוריה:טקסונים שתוארו בידי תומאס סיי
קטגוריה:לטאות קולר
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
מקדונל דאגלס KC-10 אקסטנדר

**מקדונל דאגלס KC-10 אקסטנדר** (באנגלית: **McDonnell Douglas KC-10 Extender**) הוא מטוס תדלוק ותובלה מתוצרת חברת מקדונל דאגלס האמריקאית ששימש את חיל האוויר של ארצות הברית. 

המטוס פותח על בסיס המטוס האזרחי מקדונל דאגלס DC-10 וכלל כ-88% מהמערכות הקיימות. לאלו נוספו מערכות ייעודיות למטרות חיל האוויר האמריקאי בהן מערכות טיסה צבאית, מערכות תדלוק אווירי, תחנת תפעול לתדלוק האווירי, מכל דלק ותקשורת לווינית. 

המטוס נכנס לשירות במרץ 1981 ומאז יוצרו ממנו 60 יחידות. שתי יחידות מדגם KDC-10 נמכרו לחיל האוויר ההולנדי. המטוס יצא משירות בשנת 2024, והוחלף על ידי ה KC-46 פגסוס.

## קישורים חיצוניים

*מקדונל דאגלס KC-10 אקסטנדר באתר חיל האוויר של ארצות הברית

קטגוריה:מטוסי תובלה אמריקאיים
קטגוריה:מקדונל דאגלס
אמוג'י: הסרט

**אמוג'י: הסרט** (באנגלית: **The Emoji Movie**) הוא סרט הנפשה ממוחשבת בתלת-ממד שבוים ונכתב על ידי טוני לאונדיס, ובנוסף נכתב במשותף עם אריק סייגל ומייק וויט. הסרט הופק באמצעות סרטי סוני הנפשה והוא יצא לאקרנים ב-28 ביולי 2017.

בסרט מככבים המדבבים טי. ג'יי. מילר, ג'יימס קורדן, אנה פריס, מאיה רודולף, סטיבן רייט, ג'ניפר קולידג', ג'ייק ט. אוסטין, כריסטינה אגילרה, סופיה ורגרה, פטריק סטיוארט, רוב ריגל ושון הייז.

## תקציר העלילה
בתוך אפליקציית המסרים נמצא לו העולם הנסתר של 'טקסטופוליס', עיר שוקקת חיים שבה כל סמלי האימוג'י גרים, בתקווה להיבחר על ידי המשתמש של הטלפון. בעולם הזה, לכל אימוג'י יש רק הבעת פנים אחת - למעט ג'ין, אימוג'י שנולד ללא פילטר והוא מלא בהבעות ורגשות.

ג'ין נחוש בדעתו להיות "נורמלי" כמו כל סמלי האימוג'י האחרים, ומגייס את עזרתם של החברים הכי טובים שלו: כיף ופרצה. יחד, הם יוצאים למסע בין היישומים השונים בטלפון כדי למצוא את הקוד שיתקן את ג'ין. אבל כאשר סכנה גדולה מאיימת על הטלפון, גורלם של כל האימוג'ים תלוי בשלושת החברים, אשר חייבים להציל את העולם שלהם לפני שיימחק לנצח.

## דמויות ומדבבים

## הפקה
ב-21 ביולי 2015 ניצחו אולפני ההנפשה של סוני במלחמת ההצעות נגד האחים וורנר וסרטי פרמאונט על הזכויות להפקת סרט אנימציה של אמוג'י, מבוסס על תסריט של אריק סייגל וטוני לאונדיס, ולאונדיס גם מביים את הסרט. מישל ראימו קוויט הפיקה את הסרט. הסרט הוכרז באופן רשמי ב-CinemaCon 2016, ונחשף שהסרט יהיה בעולם דיגיטלי בתוך טלפון חכם.

ביום האמוג'י 2016, נחשף שטי. ג'יי. מילר ידבב את הדמות הראשית ג'ין. באוקטובר 2016 נחשף כי אילנה גלזר וג'יימס קורדן יצטרפו לצוות השחקנים. בדצמבר 2016 שם הסרט השתנה מ-"Emojimovie: Express Yourself" ל-"The Emoji Movie". מאוחר יותר גלזר הוחלפה באנה פריס.

ב-20 בדצמבר 2016 שוחרר הטיזר טריילר. הטריילר השני שוחרר ב-16 במאי 2017.

## השקה
בנובמבר 2015 קבעה סוני כי הסרט ייצא לאקרנים ב-11 באוגוסט 2017. שנה לאחר מכן, הסרט הוזז ל-4 באוגוסט 2017 כשהסרט "בייבי דרייבר" קיבל את תאריך השחרור המקורי. במרץ 2017 הוזז הסרט שבוע אחורה ל-28 ביולי 2017 כאשר הוא מחליף תאריכים עם הסרט "המגדל האפל".

הסרט יצא יחד עם הסרט הקצר "כלבלב!", שבוים על ידי גנאדי טרטקובסקי ומבוסס על סרטי "מפלצת של מלון".

## ביקורות
הסרט זכה לביקורות שליליות מצד הקהל וקיבל דירוג של 3.3 מתוך 10 באתר IMDb, ובאתר Rotten tomatoes, הסרט קיבל דירוג של 7% מתוך 131 מבקרים.

הסרט זכה בפרס פטל הזהב בארבע קטגוריות שונות: בקטגוריות הסרט הגרוע של השנה, התסריט הגרוע, המסך הגרוע והבימוי הגרוע ביותר.

## קישורים חיצוניים

* 

* 
**ביקורות**
* 
* 
* 
* 

## הערות שוליים

קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי 2017
קטגוריה:סרטי אנימציה ממוחשבת
קטגוריה:סרטים באנגלית
קטגוריה:סרטי סוני הנפשה: סרטים
קטגוריה:סרטי אנימציה של סרטי קולומביה
קטגוריה:אמוג'י
קטגוריה:זוכי פרס פטל הזהב: סרטים
קטגוריה:סרטי אנימציה על ידידות
קטגוריה:סרטי אנימציה על רובוטים
לטאת זנב הזברה

**לטאת זנב הזברה** (שם מדעי: *Callisaurus draconoides*) היא מין של לטאה יחידה בסוגה ממשפחת הלטאות המקרינות החיה במדבריות של מערב ארצות הברית וצפון מקסיקו.
## מאפיינים
אורכה של הלטאה 64-102 מ"מ והיא בעלת רגליים ארוכות איתם היא יכולה לרוץ במהירות. צבעה צהוב אפור עם זנב ארוך בצבע שחור-לבן כמו זברה, ממנו קיבלה את שמה. הראש בעל עיניים גדולות וחוטם מוארך. רגליה של הלטאה פונות כלפי מעלה והיא יכולה לחפור איתם במהירות. דרך זו עוזרת לה לברוח מטורפים מהירים.

היא מצויה במדבריות בין סלעים אך בעיקר במאורות בחול אותם היא חופרת. היא יכולה לצום ולא לשתות זמן רב. לטאה זו פעילה במשך היום.

היא ניזונה מחרקים שונים וכן מעכבישים, נדלים ולטאות קטנות. היא עלולה להיטרף על ידי יונקים טורפים, עופות דורסים ולטאות גדולות והיא נמלטת מהם בריצה מהירה.

## תת-מינים
* *Callisaurus draconoides myurus*
* *Callisaurus draconoides rhodostictus*
* *Callisaurus draconoides ventralis*
* *Callisaurus draconoides bogerti*
* *Callisaurus draconoides brevipes*
* *Callisaurus draconoides carmenensis*
* *Callisaurus draconoides crinitus*
* *Callisaurus draconoides draconoides*
* *Callisaurus draconoides inusitanus*

## קישורים חיצוניים

## הערות שוליים

קטגוריה:בעלי חיים שתוארו ב-1835
קטגוריה:טקסונים שתוארו בידי הנרי מארי דוקרוטאי דה בלנוויל
קטגוריה:לטאות מקרינות
קטגוריה:זוחלים יחידים בסוגם
קטגוריה:בעלי חיים במדבר קולורדו
קטגוריה:ארצות הברית: זוחלים
בואינג RC-135

**בואינג RC-135** (באנגלית: **Boeing RC-135**) הוא משפחה של מטוסי ריגול וסיור מתוצרת חברת בואינג האמריקאית. דגם ה-RC-135W ריבט ג'וינט משמש את חיל האוויר של ארצות הברית ואת חיל האוויר המלכותי.

המטוס פותח על בסיס הבואינג C-135 סטרטוליפטר במטרה לשמש את מטרות פיקוד האוויר האסטרטגי ונכנס לשירות בחיל האוויר של ארצות הברית בתחילת 1964.

דגם ה-RC-135W ריבט ג'וינט משמש למשימות סיור ואיסוף מודיעין אותות. מערכות האלקטרוניקה מיוצרות על ידי חברת L3 Technologies (לשעבר ריית'יאון מערכות). במהלך הפעילות הוא מכיל כ-30 אנשי צוות טיסה ומערכות אלקטרוניות.

מטוסי ה-RC-135W ריבט ג'וינט מופעלים על ידי פיקוד הקרב של חיל האוויר של ארצות הברית. חיל האוויר המלכותי רכש שלושה מטוסי ריבט ג'וינט שהוסבו ממטוסי KC-135.

## קישורים חיצוניים

*בואינג RC-135V/W ריבר ג'וינט באתר חיל האוויר של ארצות הברית
*בואינג RC-135W ריבר ג'וינט  באתר חיל האוויר המלכותי

קטגוריה:מטוסי ריגול אמריקאיים
RC-135
קטגוריה:מודיעין אותות
ניבין אבו רחמון

**ניבין אבו רחמון** (בערבית: **نيفين ابو رحمون**; נולדה ב-24 בנובמבר 1981) היא אשת ציבור וחינוך ערבייה-ישראלית. הייתה חברת הכנסת מטעם מפלגת בל"ד (ברית לאומית דמוקרטית) בסיעת הרשימה המשותפת כתשעה חודשים בסוף כהונת הכנסת ה-20.

## קריירה פוליטית
אבו רחמון התמודדה על המקום החמישי במפלגת בל"ד ונבחרה ברוב קולות למקום זה, דבר שהציב אותה במקום ה-19 ברשימה המשותפת לקראת הבחירות לכנסת העשרים. אבו רחמון עמדה במרכזו של סכסוך פוליטי בין בל"ד לחד"ש ברשימה המשותפת בדבר פרשנותם של הסכמי רוטציה בתוך הרשימה המשותפת. על פי עמדת חד"ש ההסכם קוים עם התפטרותם של ח"כ עבדאללה אבו מערוף מחד"ש ואוסאמה סעדי מתע"ל, אף על פי שבמקום אבו מערוף נכנס יוסף עטאונה שגם הוא נציג חד"ש, ולא נציג בל"ד. על פי עמדת בל"ד ורע"ם, מטרת הרוטציה הייתה לקבוע את חלוקת המושבים בין המפלגות ברשימה המשותפת, כך שבמחצית השנייה של הקדנציה יעלה מספר המושבים של בל"ד משלושה לארבעה. עקב ההתפטרות המוקדמת של ח"כ באסל גטאס בשל מעצרו ובהתאם לפרשנות זו, נוצר צורך במשיכת המועמדות של מועמדים נוספים שנמצאים לפני אבו רחמון ברשימה. ב-10 באוגוסט 2018, עם כניסתה לתוקף של התפטרות חבר הכנסת ואאל יונס, נעשתה אבו רחמון לחברת כנסת.

אבו רחמון הייתה נציגת הדור הצעיר בסיעתה. היא הצטרפה למפלגת בל"ד בגיל 17 בהיותה תלמידת תיכון והחל משנת 2007 חברה בוועד המרכזי ובהנהגתה. בבחירות לכנסת התשע עשרה, שהתקיימו ב-2013, התמודדה במקום ה-21 מטעם רשימת בל"ד. המפלגה קיבלה שלושה מנדטים, ואבו רחמון לא התמנתה לחברת כנסת. בבחירות לוועד המרכזי של בל"ד שנערכו בשנת 2016 היא נבחרה במקום הראשון, ולאחר מכן נבחרה לחברת הלשכה הפוליטית של בל"ד.

אבו רחמון היא בעלת תואר ראשון במדע המדינה ותקשורת ותואר שני במדע המדינה מאוניברסיטת בר-אילן. בפעילותה היא מתמקדת בפמיניזם וכן בנושאים הקשורים לצעירים ולמאבק הלאומי הפלסטיני. כחלק מהמאבק הפמיניסטי כמורה לאזרחות היא גם מתמקדת בנושאים הקשורים בחינוך.

## חייה האישיים
גדלה בריינה. נשואה ואם לשתי בנות.

## קישורים חיצוניים

* 
* 
* רחל בית אריה, לקדם פמיניזם מול דיכוי כפול. ריאיון עם ניבין אבו רחמון, באתר "פוליטיקלי קוראת", 23 באוגוסט 2017.
* 
* 

## הערות שוליים

קטגוריה:חברות הכנסת העשרים
קטגוריה:חברי הכנסת העשרים
קטגוריה:חברות הכנסת מטעם הרשימה המשותפת
קטגוריה:חברי הכנסת מטעם הרשימה המשותפת
קטגוריה:חברות הכנסת מטעם בל"ד
קטגוריה:חברי הכנסת מטעם בל"ד
קטגוריה:חברות כנסת ערביות
קטגוריה:חברי כנסת ערבים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:מורים לאזרחות בישראל
קטגוריה:ערביות נוצריות ישראליות
קטגוריה:ערבים נוצרים ישראלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ריינה: אישים
קטגוריה:חברי כנסת נוצרים
קטגוריה:חברי הכנסת: אנשי חינוך
קטגוריה:ישראליות שנולדו ב-1981
קטגוריה:ישראלים שנולדו ב-1981
נשפון דק אוזן

**נשפון דק-אוזן** או **נשפון נטרי** (שם מדעי: *Myotis nattereri*) הוא מין של עטלף חרקים קטן במשפחת הנשפוניים ובסוג נשפון המצוי ברחבי אירופה, בצפון אפריקה ובמזרח התיכון. בישראל נמצא מהצפון ועד ירושלים, השפלה וחבל לכיש. שמו המדעי והאנגלי של העטלף הם על שם החוקר ג'ונתן נטר (Johann Natterer). בישראל נמצא תת-המין *Myotis nattereri hovelii*, הקרוי של שם האורניתולוג חיים חובל, וייתכן שמדובר במין נפרד *Myotis hovelii*.

## מאפיינים
אורכו של העטלף 40–51 מ"מ ,משקלו 5–11 גרם ואורך אמתו 42-39 מ"מ. הוא בעל גוף כהה עם בטן לבנה וכנפיים וזנב חומים. אוזניו צרות וארוכות מראשו. צפיר האוזן ארוך וצר. אקולוקציה בתת-במין הישראלי מאופיינת בסיגנל FM בתדר 120-20kHz.

העטלף שוכן במשך היום במערות, בחורבות ואף בגזעי עצים. ניתן למצוא מין זה מגובה פני הים ועד הרים בגובה 2 ק"מ.

ההזדווגות מתרחשות בסתיו והנקבה ממליטה גור אחד באביב.

## תזונה
עטלפים אלה הם אוכלי חרקים הפעילים בלילה וצדים זבובאים, שעירי כנף, דבוראים, עכבישאים שונים ויאכלו גם חיפושיות, עשים, פשפשים, צבתנאים ונדלים. הטרף נתפס תוך כדי מעוף, או על ידי ליקוט מהקרקע או מהצמחייה. ידוע כמומחה בלכידת עכבישים ישירות מן הרשת.

## קישורים חיצוניים

* מן השדה - נשפון דק-אוזן
* אקולוגיה וסביבה כת עת למדע ומדיניות הסביבה - עטלפי ישראל – תמונת מצב לסיכום העשור סיכום סקר עטלפי חרקים בישראל 2014 - רשות הטבע והגנים
* החברה להגנת הטבע - נשפון דק-אוזן
* הספרייה הווירטואלית של מטח - הרעלה מחומרי הדברה

## הערות שוליים

קטגוריה:בעלי חיים שתוארו ב-1817
קטגוריה:טקסונים שתוארו בידי היינריך קאל
קטגוריה:ארץ ישראל: נשפוניים
קטגוריה:אלבניה: יונקים
קטגוריה:אזרבייג'ן: יונקים
קטגוריה:נשפוניים
מערב אמסטרדם

**רובע מערב אמסטרדם** (בהולנדית: **Amsterdam West**) הוא אחד משמונה מחוזות של עיריית אמסטרדם, הולנד.

הרובע הוקם בשנת 2010 ומורכב מארבעה מחוזות, דה בארסייס (De Baarsjes), וסטרפארק (Westerpark), המערב הישן (Oud West) ובוס אן לומר (Bos en Lommer).

הרובע משתרע על שטח של 9.89 קמ"ר ונחשב לרובע הצפוף ביותר באמסטרדם.

## היסטוריה
רובע מערב אמסטרדם הוא הרובע הצפוף ביותר באמסטרדם וממוקם ממערב לתעלת הסינגלחראכט.

תעלת סינגלחראכט הייתה הגבול של העיר אמסטרדם מאז המאה ה-17. הורדת החומה החיצונית המקיפה את סינגלחראכט במחצית השנייה של המאה ה-19, אפשרה התפתחותם של אזורי מגורים חדשים.

כחלק מתוכנית הפיתוח (Plan West) בין השנים 1920–1940, נבנו מספר שכונות חדשות:

השכונות הראשונות שנבנו היו ספארנדאמרמבורט (Sparndammerbuurt), זאהלדנבורט (Zeeheldenbuurt), סטאטסלידנבורט (Staatsliedenbuurt), פרדריק הנדריקובורט (Frederik Hendrikbuurt), קינקרבורט (Kinkerbuurt) ואוברטומבורט (Overtoombuurt). בין השנים 1990 ל-2010, שכונות אלה יצרו את רובע וסטרפארק (Westerpark) והמערב הישן (Oud West).

השכונות סביב כיכר סורינאמספליין (Surinameplein) וכיכר מרסטואפליין (Mercatorplein) יצרו את הרובע דה בארסייס (De Baarsjes), השכונה סביב כיכר הופדורפלין הפכה להופדורפלינבורט (Hoffddorppleinbuurt)

בסוף שנות ה-30 ותחילת שנות ה-40 נבנתה שכונת בוס אן לומר הממוקמת מצפון לשכונות מערביות אלה.

בשנת 2007, סימנה, שרת השיכון והדיור הגב' אלה בוחאלנר (Ella Vogelaar), את שכונת בוס אן לומר (Boss en Lommer) כשכונה מקופחת והכריזה על תוכנית שיקום שכונות.

## גלריית תמונות

קובץ:Herdenkingskerk (Overtoomse Veld).jpg|כנסיית הרדנקינג
קובץ:Apostolisch Genootschap (Slotervaart).jpg|בניין האגודה האפוסטולית
קובץ:20130420 Amsterdam 01 Amsterdam school building in de Baarsjes.JPG|בניין בית הספר
קובץ:Zaanstraat Spijkenisse DSCF1636.JPG|רחוב זאנסטראט


## קישורים חיצוניים

* האתר הרשמי של עיריית אמסטרדם 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמסטרדם
נשפון

ממוזער|Myotis dasycneme
**נשפון** (שם מדעי: *Myotis*) הוא סוג של עטלפים ממשפחת הנשפוניים המצויים בכל היבשות למעט באנטארקטיקה וניזונים מחרקים שונים אותם הם מוצאים על ידי שימוש באקולוקציה. סוג זה גדול מאוד וכולל כ-90 מינים.

אורכם של הנשפונים 28–65 מ"מ ומשקלם 3–45 גרם. הם בעלי כנפיים גדולות וחומות וראשים ואוזניים גדולות. שיניהם חדות ובולטות, אך עיניהם קטנות.

העטלפים פעילים במשך הלילה ובמשך היום הם נחים במערות או בחללים שונים, בדרך כלל בלהקות גדולות, ושם הם גם מגדלים את צאצאיהם.

## מינים

## קישורים חיצוניים

קטגוריה:בעלי חיים שתוארו ב-1829
קטגוריה:נשפוניים
קטגוריה:טקסונים שתוארו בידי יוהאן יקוב קאופ
קטגוריה:ערכים שבהם תבנית בריטניקה אינה מתאימה
סרהי נזרנקו

**סֶרְהִי יוריוביץ' נזרנקו** (באוקראינית: **Сергій Юрійович Назаренко**; בעברית מאוית שמו לא פעם בכתיב **סרגיי יוריוביץ' נזרנקו**, על פי הרוסית; נולד ב-16 בפברואר 1980 בקירובוגרד) הוא כדורגלן עבר אוקראיני ששיחק בעמדות הקשר בקבוצת דניפרו מליגת העל האוקראינית ובנבחרת אוקראינה. לאחר שפרש ממשחק פעיל פנה לקריירת אימון.

## קריירה
נזרנקו החל את קריירת הכדורגל שלו בקבוצת נוער של מועדון הכדורגל זירקה קירובוגרד שעלתה אז לליגת העל האוקראינית. משם עבר לקבוצת הצמרת האוקראינית דניפרו. תחילה שיחק בקבוצת המילואים של המועדון ובשנת 2002 עלה להרכב הקבוע של הקבוצה. ביוני 2011, עזב נזרנקו את דניפרו וחתם על חוזה לשלוש שנים עם קבוצת טבריה סימפרופול. בשנת 2014 נקלעה קבוצת טבריה לקשיים ובעקבות כך הצליח נזרנקו להשתחרר מן החוזה שלו כמה חודשים לפני הזמן שנקבע בחוזה. הוא שיחק עונה אחת בשורות צ'רנומורץ אודסה. בסיום העונה עבר למטאליסט חרקוב. הוא שיחק בשורות מטאליסט עונה אחת. בשנת 2016 שב לקבוצת דניפרו.  
בינואר 2017 הודיע נזרנקו על פרישתו ממשחק פעיל.

## נבחרת
בנבחרת הלאומית של אוקראינה שיחק נזרנקו מאז אוקטובר 2003. משחקו הראשון במדי הנבחרת היה משחק ידידות מול . 
נזרנקו היה בסגל הנבחרת למונדיאל 2006, אך לא השתתף באף אחד מחמשת משחקי הנבחרת בתחרות.
הוא זומן ליורו 2012 ובמהלך הטורניר השתתף בכל שלושת משחקי הנבחרת.

## תארים
* כדורגלן השנה באוקראינה: 2006, 2007

## קישורים חיצוניים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:מאמני כדורגל אוקראינים
קטגוריה:כדורגלני מטאליסט חרקיב
קטגוריה:כדורגלני דניפרו
קטגוריה:כדורגלני צ'רנומורץ אודסה
קטגוריה:כדורגלני טאבריה סימפרופול
קטגוריה:קירובוגרד: כדורגלנים
קטגוריה:כדורגלני נבחרת אוקראינה
קטגוריה:כדורגלני יורו 2012
קטגוריה:כדורגלני מונדיאל 2006
קטגוריה:אוקראינים שנולדו ב-1980
לוקהיד P-3 אוריון

**לוקהיד P-3 אוריון** (באנגלית: **Lockheed P-3 Orion**) הוא מטוס המשמש למשימות ריגול, סיור ימי, לוחמה נגד צוללות ולוחמה נגד אוניות. המטוס מתוצרת חברת לוקהיד קורפוריישן האמריקאית ויוצר ברישיון גם על ידי חברת תעשיות כבדות קווסאקי היפנית. 

המטוס משמש את צי ארצות הברית (דגם P-3C אוריון), את נאס"א ואת המחלקה לביטחון המולדת של ארצות הברית. המטוס נמכר גם לחילות אוויר וציים של מדינות רבות. 

את המטוס עתיד להחליף הבואינג P-8 פוסידון שנכנס לשירות בצי ב-2012. 

## היסטוריה
ב-1957 פרסם הצי מפרט מבוקש למטוס סיור ימי שיחליף את המטוסים הקיימים ויענה על צורכי הצי לסיור ימי ארוך טווח. ארבעה יצרני מטוסים נענו לקול הקורא ולוקהיד זכתה בהצעה שהתבססה על מטוס הנוסעים הלוקהיד L-188 אלקטרה. ב-1959 נרשמה טיסת הבכורה שלו כמטוס צבאי ובאוגוסט 1962 נכנס המטוס לשירות מבצעי בטייסת VP-8 של הצי. מדגם P-3A יוצרו 157 יחידות, והמטוס שימש לצורכי מעקב במהלך משבר הטילים בקובה.

ייצור דגם P-3B החל ב-1965 וכלל מנוע משופר. מהדגם יוצרו 144 יחידות. לראשונה נמכר המטוס גם לצבאות זרים כשעסקה ראשונה הייתה עם חיל האוויר המלכותי של ניו זילנד. כמו כן נמכר המטוס גם לחיל האוויר המלכותי האוסטרלי ולחיל האוויר המלכותי הנורווגי. 

דגם P-3C המשמש עד היום את צי ארצות הברית נכנס לשירות באוגוסט 1969. הדגם כלל מערכת חדשה ללוחמה נגד צוללות, מערכת לטיסה בלילה ובמזג אוויר סגרירי והותקנו בו מערכות סונאר, ניווט ומחשוב מתקדמות. דגם פשוט יותר P-3F נמכר לחיל האוויר האיראני. 

ב-1977 נחתם הסכם עם ממשלת יפן לאספקת מטוסים, במסגרת ההסכם סופקו בתחילה חלקים של המטוסים והורכבו במפעלי תעשיות כבדות קווסאקי. לאחר מכן עבר הייצור של כל המטוסים המיועדים לכוחות ההגנה של יפן לייצור ביפן.

## מפעילים
*צי ארצות הברית - מ-1962
*נאס"א - מ-1965
*חיל האוויר המלכותי של ניו זילנד מ-1966
*חיל האוויר של טאיוואן - מ-1967
*חיל האוויר המלכותי האוסטרלי מ-1968
*חיל האוויר המלכותי הנורווגי - מ-1969
*חיל האוויר של ספרד - מ-1973
*חיל האוויר האיראני - מ-1974
*מנהל האוקיינוסים והאטמוספירה הלאומי מ-1975
*חיל האוויר המלכותי הקנדי - מ-1980
*כוחות ההגנה הימיים של יפן - מ-1981
*הצי ההולנדי - 1981–2006
*המחלקה לביטחון המולדת של ארצות הברית - 1984
*חיל האוויר של פורטוגל - מ-1988
*הצי הצ'יליאני מ--1993
*הצי המלכותי התאילנדי - מ-1995
*הצי הדרום קוריאיני - מ-1995
*חיל האוויר היווני והצי היווני 1996–2009
*הצי הארגנטינאי - מ-1997
*הצי הפקיסטני - מ-1999
*דויטשה מרינה - מ-2006 (נרכשו מהצי ההולנדי)
*חיל האוויר הברזילאי - מ-2011
*הצי הטאיוואני מ-2013

## קישורים חיצוניים

*לוקהיד P-3 אוריון באתר צי ארצות הברית
*אתר המוקדש למטוס

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מטוסי ריגול אמריקאיים
P-3
קטגוריה:לוקהיד מרטין
קטגוריה:מודיעין אותות
קטגוריה:כלי טיס של הצי האמריקאי
יחסי דנמרק–רומניה

ממוזער|שגרירות רומניה בקופנהגן
בין **[[דנמרק|ממלכת דנמרק]]** לבין **[[רומניה]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.

## היסטוריה
ב-31 במאי 1879 להופיע הקונסול הדני בווינה בפני קרול הראשון, מלך רומניה, על מנת להביע את הכרת דנמרק בעצמאות רומניה. ב-24 בדצמבר 1892 הוקמה הקונסוליה הכללית הראשונה של רומניה בקופנהגן, ובשנת 1914 נפתחה קונסוליית כבוד של דנמרק בבוקרשט. ב-1 במאי 1917 הוקמה צירות רומניה בקופנהגן ברובע כריסטיאניה, ובשנת 1924 הוקמה צירות דנמרק בבוקרשט.

בשנת 1940 הושעו היחסים בין שתי המדינות, בעקבות מלחמת העולם השנייה וכיבוש דנמרק ידי גרמניה הנאצית, אולם היחסים שוקמו בשנת 1946 לאחר המלחמה.

ב-24 בנובמבר 1964 שודרגו הנציגויות בשתי המדינות, מרמת צירות לרמת שגרירות. בשנת 1967 נחתם הסכם לשיתוף פעולה כלכלי, תעשייתי וטכני בין שתי המדינות, ובשנת 1980 ובשנת 1994 חתמו שתי המדינות על הסכם השקעות דניות ברומניה.

לאחר נפילת המשטר הקומוניסטי ברומניה, דנמרק הפכה שותפה קרובה של רומניה, ותמכה בתהליכי הרפורמה ברומניה ובכניסתה לארגונים אירופיים. הצטרפותה של רומניה לנאט"ו ולאיחוד האירופי הגבירה את היחסים בין שתי המדינות, ונכון לעכשיו דנמרק ורומניה שותפות במלחמה בטרור, הלחימה בעיראק ובאפגניסטן, הדרישה לרפורמה באו"ם, ושיתוף פעולה בנושאי ביטחון ואנרגיה.

## שיתוף פעולה
בשנת 2003 הסכימו דנמרק ורומניה לשתף פעולה בפרויקט האקלים - הפרויקט הדני הראשון במזרח אירופה. הפרויקט מסייע לרומניה בהחלפת מוצרי פסולת עץ עבור טכנולוגיה חדשה, על מנת לספק חימום לאזורים העניים של רומניה.

## יחסים כלכליים
בשנת 2008 הסתכם הייצוא הדני לרומניה ב-1.644 מיליארד כתר דני, ואילו היצוא הרומני לדנמרק הסתכם ב-475 מיליון כתר דני.

## יחסים דיפלומטיים
רומניה מחזיקה בדנמרק שגרירות בקופנהגן, ו-3 קונסוליות באורהוס, הרנינג וסונדרבורג, מאידך, דנמרק מחזיקה ברומניה רק שגרירות בבוקרשט
.

## ביקורים רשמיים
במאי 2000 ביקרה מרגרט השנייה, מלכת דנמרק עם בעלה הנריק, נסיך דנמרק ברומניה, ובמהלך הביקור הם ביקרו בבית היתומים ספנטה מקרינה, אשר מנוהל על ידי DanChurchAid. בספטמבר 2003 ראש ממשלת דנמרק אנדרס פוג ראסמוסן ביקר ברומניה, ובמהלך ביקורו נפגש עם ראש ממשלת רומניה אדריאן נסטאסה. נשיא רומניה יון איליאסקו ביקר בדנמרק בשנת 2004, ובשנת 2006 ביקר שוב אנדרס פוג ראסמוסן ברומניה, כדי לשאת נאום בכנס השנתי של שגרירי רומניה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גרהאם גולדמן

**גרהאם קית' גולדמן** (באנגלית: **Graham Keith Gouldman**; נולד ב-10 במאי 1946, סלפורד, מנצ'סטר רבתי, הממלכה המאוחדת) הוא זמר, נגן ופזמונאי יהודי-בריטי, שכתב שורה ארוכה של להיטים לאורך שנות ה-60 וה-70 של המאה ה-20 והיה ממייסדי וחבר להקת הארט רוק 10cc.

## קורות חיים

גרהאם גולדמן נולד בסלפורד למשפחה יהודית. הוא ניגן במספר הרכבים מוזיקליים במנצ'סטר ובכללם להקת הבית של בריגדת הבנים והבנות היהודים. ב-1965 החל לשתף פעולה עם קווין גודלי בהרכב שנשא את השם "Mockingbirds" וחתם עם חברת התקליטים קולומביה רקורדס. הוא כתב את השיר "For Your Love" אשר נדחה על ידי חברת התקליטים, אך בהמשך הוקלט על ידי היארדבירדס וזכה להצלחה מסחרית משמעותית.

בהמשך, כתב שורת להיטים להרכבים שונים ובכללם השיר "Bus Stop"  ללהקת ההוליס ב-1966 והשיר "No Milk Today" למתבודדי הרמן ב-1967.
ב-1972 ייסדו גרהאם גולדמן, אריק סטיוארט, קווין גודלי ולול קרים את להקת הארט-רוק 10cc. גם בהרכב זה כתב גולדמן מספר להיטים ובכללם: "I'm Not in Love" ב-1975 ו"Dreadlock Holiday" ב-1978 שהפך ללהיט לאחר שגודלי וקרים עזבו את הלהקה.

ב-1976 זכה ביחד עם אריק סטיוארט בשלושה פרסי איבור נובלו על שירם "I'm Not in Love". סטיוארט וגולדמן המשיכו בפעילותם בהרכב עד 1983, עת התפרקה הלהקה סופית.

ב-1984 חבר למוזיקאי אנדרו גולד בייסוד ההרכב "Wax"  אשר פעל עד 1990 בסוגת הגל החדש והפופ-רוק.
בין 1992 ל-1995 חזרו אריק סטיוארט וגרהאם גולדמן ללהקת 10cc שהפיקה בתקופה זו שני אלבומים. מ-1999 הצטרפו גולדמן ולהקתו למסע ההופעות של להקת 10cc, אשר נקרא "10cc מארחת את גרהאם גולדמן וחברים".

## קישורים חיצוניים

* 

## הערות שוליים

קטגוריה:בסיסטים בריטים
קטגוריה:בסיסטים יהודים
קטגוריה:פזמונאים בריטים
קטגוריה:פזמונאים יהודים
קטגוריה:זמרים יהודים בריטים
קטגוריה:זוכי פרסים למוזיקה
קטגוריה:נגנים יהודים בריטים
קטגוריה:מוזיקאים יהודים בריטים
קטגוריה:גיטריסטים יהודים
קטגוריה:בריטים שנולדו ב-1946
נשפון דאובנטון

**נשפון דאובנטון** (שם מדעי: *Myotis daubentonii*) הוא מין של עטלף במשפחת נשפוניים המצוי במגוון אזורים באירופה ואסיה מבריטניה עד ליפן. הוא קרוי ע"ש החוקר "לואיס דאובנטון" (Louis-Jean-Marie Daubenton).

זהו עטלף המגיע לאורך 45-55 מ"מ, מוטת כנפיים של 240-275 מ"מ ולמשקל של 7-15 גרם. עטלף זה בעל פרווה חומה, ראש גדול עם אוזניים ורודות גדולות וכנפיים ארוכות ושחורות. השפתיים ורודות וקטנות ובתוכם שיניים חדות. העטלף יכול לחיות 22 שנה בטבע.
  
העטלפים נחים במשך היום במערות ויוצאים כשהשמש שוקעת. הם חיים במגוון בתי גידול כולל מדבריים, אך בעיקר באזורים הסמוכים לנהרות או לקניונים. העטלפים עפים מעל הנהר או הקניון וחוטפים חרקים העפים מעל הנהר או חרקים שנפלו למים. הם תופסים עשים, יתושים, בריומים וזבובים בעזרת קרום הכנף שלהם או בעזרת טופרי רגליהם.

## קישורים חיצוניים

## הערות שוליים

קטגוריה:טקסונים שתוארו בידי היינריך קאל
קטגוריה:בעלי חיים שתוארו ב-1817
קטגוריה:נשפוניים
אדם אסטון

**אדם אסטון** (17 בספטמבר 1902 – 10 בינואר 1993) היה זמר, שחקן, פסנתרן יהודי פולני, שר בפולנית, עברית ויידיש והיה אחד האמנים הפופולריים בפולין שבין שתי מלחמות העולם. אסטון עבד לעיתים קרובות עם הנריך וורס.

## חייו
נולד בוורשה בשם אדולף לוינסון ונודע גם בשמות: אדם ווינסקי, אדם סטניסלב לוינסון, והקליט גם כג' קירסקי, אדם ווינסקי ובן לוי. הוא השתמש בשם בן לוי כשהקליט בעברית. הקליט לראשונה ב-1927. ב-1930 התחיל לעבוד עם הנריך וורס במורסקי באותו קברט בוורשה ואימץ את שם הבמה שלו -אדם אסטון.

הוא הופיע במספר סרטים, בדרך כלל כזמר, בהם "האיש הלא נודע של סן מרינו" בהשתתפות אנה מניאני וויטוריו דה-סיקה.

אסטון הקליט עבור החברות סירנה הקלטות, אודיאון, פרלופון, קולומביה ולונורה. בין השנים 39–1930 הוא הקליט כ-900 שירים.
כמו כן הופיע במחזות זמר, ובקומדיות קולנועיות. ב-1920 הוא נלחם במלחמה בין פולין לרוסיה הסובייטית. לאחר שפרצה מלחמת העולם השנייה נמלט למזרח והופיע בלבוב שהייתה אז תחת הכיבוש הסובייטי. בסוף 1941 הופיע בקברט צבאי. אסטון הצטרף לצבא אנדרס וב 1944 נלחם באיטליה בקרב מונטה קאזינו. לאחר המלחמה חי ביוהנסבורג, בדרום אפריקה וב-1960 עבר לגור בבריטניה.  ב-1993 נפטר בלונדון.

## קישורים חיצוניים

## הערות שוליים

קטגוריה:יהודים פולנים
קטגוריה:זמרים פולנים
קטגוריה:חיילי צבא אנדרס
קטגוריה:יהודים בצבא הפולני
קטגוריה:מהגרים מפולין לממלכה המאוחדת
קטגוריה:פולנים שנולדו ב-1902
קטגוריה:פולנים שנפטרו ב-1993
קולובוס אדום מערבי

**קולובוס אדום מערבי** (שם מדעי: *Procolobus badius*) הוא מין של קוף ממשפחת קופים בעלי זנב המצוי במערב אפריקה.

אורכו של הקולובוס 450-670 מ"מ, אורך זנבו 520-800 מ"מ ומשקלו 5-11 ק"ג. קוף זה בעל פרווה אדומה ובקצוות אפורה והראש אפור בעל לחיים גדולות ובעל כיפה שחורה מעליו. הידיים ארוכות ועוזרות ללפות ענפים וגם הזנב ארוך ומתפתל. 

הקולובוסים מטיילים ביער בחבורות קטנות והם מצויים רק ביערות הגשם של סנגל ושל גאנה. הם כמעט אינם יורדים לקרקע אלא מקבלים את כל מזונם מהעצים. כמו רוב הקופים הם אוכלי כל הניזונים מהחי ומהצומח אבל בעיקר מעלים.

קופים אלו עלולים להיטרף על ידי נמר, פיתוניים, עיט כתר או שימפנזה. הם נמצאים בסכנת הכחדה בטבע עקב בירוא יערות.

## תת-מינים
* Procolobus badius badius
* Procolobus badius temminckii
* Procolobus badius waldronae
## קישורים חיצוניים

## הערות שוליים

קטגוריה:בעלי חיים שתוארו ב-1792
קטגוריה:טקסונים שתוארו בידי רוברט קר
קטגוריה:קולובים
קטגוריה:סנגל: יונקים
קטגוריה:יונקים ביערות הגשם האפריקאים
מנגבי לבן-עורף

**מנגבי לבן-עורף** או **מנגבי הפיה** וכן **מנגבי אפרורי** (שם מדעי: *Cercocebus atys*) הוא מין של קוף ממשפחת קופים בעלי זנב החיי ביערות אפריקה המערבית ונמצא בסכנת הכחדה עקב בירוא יערות.

המנגבי יכול להגיע למשקל 10 ק"ג. הוא בעל פרווה אפורה-כסופה ובעל פנים לבנות ועורף לבן. העיניים בולטות וצבעם ורדרד. החזה לבן וגם הבטן, אך הרגליים והזנב אפורים.

קוף זה הוא מטפס טוב החי בין ענפי העצים של יערות הגשם הטרופיים. הוא חי גם בביצות, ביצות מנגרובים, יערות פתוחים ושדות מיוערים. הוא ניזון הן מהחי והן מהצומח, בעיקר מזרעים ומפירות, אך גם מבעלי חיים קטנים.

קופי המנגבי יכולים לחיות בקבוצות של עד 95 פרטים, אך בדרך כלל הם יכללו פחות פרטים. הקבוצה צועדת יחדיו ביער ומחפשת מזון ואם אחד מחבריה מבחין בטורף הוא משמיע אזעקה אותה כל חברי הקבוצה שומעים ומגיבים. הם יכולים לקפוץ מיד למטה או אל ענפים נמוכים וסבוכים בהם טורפיהם לא יכולים להגיע.

הם נטרפים על ידי נמרים, עופות דורסים, נחשים גדולים ושימפנזות.

לקוף זה 2 תת-מינים:
**Cercocebus atys atys*
**Cercocebus atys lunulatus*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גנונים
קטגוריה:בעלי חיים שתוארו ב-1797

קטגוריה:סיירה לאון: יונקים
קטגוריה:יונקים ביערות הגשם האפריקאים
קולובוס מלכותי

**קולובוס מלכותי** (שם מדעי: *Colobus polykomos*) הוא מין של קוף מהמשפחה קופים בעלי זנב,  החי ביערות הגשם של מערב אפריקה.

אורכו של הקולובוס 670 מ"מ ואורך הזנב 630-900 מ"מ ומשקלו עד 10 ק"ג. קופים אלה בעלי פרווה שחורה לבנה ורעמת הראש שלהם כסופה ומגודלת ומשווה להם מראה מלכותי. הם אוכלי צמחים המחפשים עלים, פרחים, ירקות ופירות ולועסים אותם בפיהם הגדול. 

קופים אלה חיים בין העצים בחבורות של 1-3 זכרים ו3-4 נקבות פלוס צאצאיהם. הם קולניים וטריטוריאליים ויזהירו יריבים שלא לחדור לשטחם. את מזונם לעומת זאת הם יעדיפו לאכול על הקרקע כל עוד אין סכנה עליה. אם הם לא נזהרים הם עלולים להיטרף על ידי נמרים, נחשים, עופות דורסים או שימפנזים.

קופים אלה מצויים בסכנת הכחדה בטבע עקב בירוא יערות.
## קישורים חיצוניים

## הערות שוליים

קטגוריה:טקסונים שתוארו בידי אברהרד אאוגוסט וילהלם פון צימרמן
קטגוריה:בעלי חיים שתוארו ב-1780
קטגוריה:קולובים
קטגוריה:ליבריה: יונקים
קטגוריה:יונקים ביערות הגשם האפריקאים
גנון לבן-אף קטן

ממוזער|גנון לבן-אף קטן בגן חיות
**גנון לבן-אף קטן** (שם מדעי: *Cercopithecus petaurista*) הוא מין של קוף מסוג גנון שבמשפחת קופים בעלי זנב. הוא מצוי ביערות אגן הקונגו במערב אפריקה.
## מאפיינים
אורכו של הגנון 40–60 ס"מ ומשקלו 4–8 ק"ג. הוא בעל פרווה חומה בהירה עם ראש שחור ואף לבן ממנו קיבל את שמו. הלחיים גדולות ולבנות והשפתיים ורודות וקטנות. זהו קוף קטן יחסית לסוגו והוא בעל פרווה קצרה וזנב ארוך העוזר לשמור על שיווי משקל.

קופים אלה נעים בחבורות של עד 10 פרטים, בעיקר של זכר גדול ואיתו חבורת נקבות וצאצאיהם. הקופים מצויים רוב הזמן בין ענפי העצים ושם הם משיגים את מזונם. הם ניזונים מעלים, מפרחים, פירות וחרקים וממזונות נוספים בהם הם נתקלים. 

אלו קופים קולניים מאוד יחסית לגודלם, והם משמיעים קריאות עזות בעת שהם רואים אויב כמו נמר או עיט. הקריאה גורמת לקופים אחרים לברוח מיד אל הענפים הנמוכים יותר או הסבוכים יותר, שם הטורפים לא מגיעים אליהם. קופים אלה משתפים פעולה עם קופים ממינים אחרים וגם עם נמיות וכולם משמיעים אזעקה כשהם רואים טורף.

## קישורים חיצוניים

## הערות שוליים

קטגוריה:בעלי חיים שתוארו ב-1774
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:גנונים

קטגוריה:גינאה: יונקים
קטגוריה:יונקים ביערות הגשם האפריקאים
מרגרטה, ארכידוכסית אוסטריה-אסטה

**מרגרטה, ארכידוכסית אוסטריה-אסטה** (שם מלא: **מרגריטה איזבלה מריה ויטוריה אמנואלה אלנה ג'נארה, נסיכת סבויה-אאוסטה**; באיטלקית: **Margherita Isabella Maria Vittoria Emanuela Elena Gennara di Savoia-Aosta**; 7 באפריל 1930 – 10 בינואר 2022) הייתה בתו של הנסיך אמדאו, דוכס אאוסטה וכלתו של קרל הראשון, קיסר אוסטריה.

## ביוגרפיה
מרגריטה נולדה ב-7 באפריל 1930 בנאפולי, לנסיך אמדאו, דוכס אאוסטה, ולאן, נסיכת אורליאן, בתם של הנסיך ז'אן, דוכס גיז ואיזבל, נסיכת אורליאן.

ב-20 באוקטובר 1953 התארסה מרגריטה עם רוברט, ארכידוכס אוסטריה-אסטה, בנו של קרל הראשון, קיסר אוסטריה, וב-29 בדצמבר אותה שנה נערך טקס הנישואים בבור-אן-ברס, צרפת. כשהגיעו בני הזוג לאולם, חיכו להם בחוץ מאות אוסטרים ואיטלקים. בנוסף נכח בחתונה אומברטו השני, מלך איטליה לשעבר. בני הזוג התגוררו בפריז, שם עבד רוברט כפקיד בנק, ונולדו להם 5 ילדים.

בשנת 1996 מת בעלה רוברט, ובנה הנסיך לורנץ מבלגיה, ארכידוכס אוסטריה-אסטה, ירש את תאריו.

## משפחתה
ב-29 בדצמבר 1953 התחתנה מרגרטה עם רוברט, ארכידוכס אוסטריה-אסטה, בנו של קרל הראשון, קיסר אוסטריה, ולבני הזוג נולדו חמישה ילדים:
* מריה ביאטריס, ארכידוכסית אוסטריה-אסטה (נולדה ב-1954)
* הנסיך לורנץ מבלגיה, ארכידוכס אוסטריה-אסטה (נולד ב-1955)
* גרהרד, ארכידוכס אוסטריה-אסטה (נולד ב-1957)
* מרטין, ארכידוכס אוסטריה (נולד ב-1959)
* איזבלה, ארכידוכסית אוסטריה (נולדה ב-1963)

## אילן יוחסין

## קישורים חיצוניים

קטגוריה:בית סבויה
קטגוריה:איטלקיות שנולדו ב-1930
קטגוריה:איטלקים שנולדו ב-1930
קטגוריה:איטלקים שנפטרו ב-2022
רובין הוד (סרט, 2018)

**רובין הוד** (באנגלית: **Robin Hood**) הוא סרט קולנוע אמריקאי מז'אנר פעולה-הרפתקאות בבימויו של אוטו בת'רסט ונכתב על ידי ג'ובי הרולד, פיטר קרייג, דייוויד ג'יימס קלי ומבוסס על סיפורו של רובין הוד. בסרט מככבים טארון אגרטון, ג'יימי פוקס, איב יוסון, ג'יימי דורנן, בן מנדלסון, טים מינצ'ין ופול אנדרסון.

בכורת הסרט תוכננה תחילה ל-23 במרץ 2018 לפני שהוזזה ל-21 בספטמבר אותה שנה. באפריל 2018 נודע שהתאריך הוזז חודשיים קדימה, ל-21 בנובמבר 2018.

## תקציר העלילה
האריסטוקרט והקשת המיומן רובין מלוקסלי חי חיים שלווים בנוטינגהאם שבאנגליה יחד עם אהבת חייו מריאן. הכל משתנה לאחר שהוא מגויס על ידי השריף המושחת מנוטינגהאם להילחם במסע הצלב השלישי. במהלך המלחמה רובין עד להוצאתם להורג האכזרית של שבויים רבים, אשר משפיעה עליו עמוקות. לאחר שהוא מנסה להציל את חייו של שבוי צעיר ממוצא מורי, לתחנוני אביו, אשר יקבל בהמשך את הכינוי "ג'ון הקטן", רובין נפצע קשה ומואשם בבגידה ובעקבות כך נשלח חזרה לאנגליה.

עם שובו לנוטינגהאם רובין נדהם לגלות שהשריף המושחת בינתיים הכריז שרובין נהרג בקרב, ובעקבות כך השתלט על אחוזתו, וכמו כן שהוא הטיל מיסים כבדים על תושבי נוטינגהאם לצורך מימון המאמץ המלחמתי. בנוסף, רובין מגלה שתושבים רבים הוגלו לעיירת כורי פחם, ושמריאן, אשר הייתה סבורה שרובין נהרג בקרב, נמצאת כעת במערכת יחסים עם צעיר אידיאליסטי בשם ויל סקרלט. רובין, אשר שבור לב בתחילה, שוקע בייאוש. עם זאת ג'ון הקטן מציק לרובין להילחם בשריף מנוטינגהאם, לגנוב את הונו ולחלקו מחדש בין תושבי נוטינגהאם ובאופן זה להביא לסיום של המלחמה. רובין מסכים לתוכנית של ג'ון הקטן.

על מנת להבס את השריף מנוטינגהאם בתחילה רובין מעמיד פנים שהוא תומך בשריף מנוטינגהאם תוך שהוא גונב ממנו בסתר את כספו ומחלק אותו לעניים. במקביל הוא פועל כנגד השריף כפורע חוק רעול פנים ומסתורי המכונה "הברדס", והדבר מתחיל לעורר תקווה בקרב המקומיים.

הסרט מגיע לשיאו בקרב גדול בטירת נוטינגהאם, בו רובין ותושבי נוטינגהאם מצליחים לגנוב את הונו של השריף מנוטינגהאם, ובו הוא חושף בפני תושבי נוטינגהאם את הקונספירציה שעומדת מאחורי המיסוי הכבד של תושבי נוטינגהאם.

## שחקנים ודמויות

## ראו גם
*רובין הוד (סרט, 2010)
*רובין הוד: נסיך הגנבים
*קינג ארתור: אגדת החרב

## קישורים חיצוניים

* 

## הערות שוליים

קטגוריה:סרטי 2018
קטגוריה:סרטי IMAX
קטגוריה:סרטי מסעי הצלב
קטגוריה:סרטי רובין הוד
קטגוריה:סרטים באנגלית
סיסי (סרט)

**סיסי** (בגרמנית: **Sissi**) הוא סרט אוסטרי העוסק בסיפורה של אליזבת, נסיכת בוואריה הידועה בכינוי "סיסי". הסרט בוים בידי ארנסט מרישקה עם רומי שניידר בתפקיד הראשי. אמה של שניידר, מגדה שניידר, גילמה בסרט את אמה של סיסי. הסרט הוא הראשון מתוך טרילוגיית סרטים של מרישקה העוסקים בסיסי. השניים הבאים בסדרה הם: "סיסי הקיסרית הצעירה" ו"גורלה של מלכה".

הסרט נחשב לאחד מהסרטים דוברי הגרמנית המצליחים ביותר, והקים לתחייה את "מיתוס סיסי". הוא גם נחשב לפריצת הדרך של רומי שניידר. אף על פי ששיחקה במהלך הקריירה שלה בעוד עשרות סרטים שזכו להצלחה, חלקם בתפקידים בעלי אופי שונה לחלוטין מתפקידה כסיסי, דבקה בשניידר דמות זאת עד מותה. למרות רצונה המוצהר להתרחק מדמותה ותדמיתה של הנסיכה, היא מילאה שוב את דמותה של סיסי בסרטו של לוקינו ויסקונטי "לודוויג" (1972).

## עלילה
אליזבת, נסיכת בוואריה (רומי שניידר), היא בתם השנייה של מקסימיליאן יוזף, דוכס בבוואריה (גוסטב קנות') ולודוביקה, נסיכת בוואריה (מגדה שניידר). היא מכונה בפי כל "סיסי". היא חווה ילדות מאושרת בטירת פוסנהופן יחד עם שבעת אחיה ואחיותיה, וגדלה להיות ילדה אוהבת טבע, חסרת דאגות ואימפולסיבית. מוצאה האצילי אינו מכביד עליה כלל. דודתה, סופי, נסיכת בוואריה (וילמה דגישר) מחליטה לשדך את בנה פרנץ יוזף הראשון, קיסר אוסטריה (קרלהיינץ בוהם) הצעיר, עם אחותה הגדולה של סיסי, הלנה (אוטה פרנץ) המכונה "ננה". לודוביקה וננה מסכימות להצעה בהתלהבות, למרות שטרם פגשו את פרנץ. פרנץ עצמו אינו מתלהב מהרעיון, אולם אינו מעז להמרות את פיה של אמו.

לודוביקה מחליטה שסיסי בת ה-16 תתלווה אליה ואל ננה בפגישה הראשונה עם פרנץ. עם זאת, היא אינה מספרת לסיסי על מטרתה של הנסיעה, ואוסרת עליה להשתתף באירועים שבהם תשתתף דודתה, בשל מזגה הפזיז. סיסי יוצאת לדיג, ופוגשת במקרה את פרנץ שנמצא גם הוא בדרכו לפגישה עם ננה. פרנץ מזמין את סיסי לטיול קצר, לא מודע לכך שהיא בת דודתו. סיסי מצדה לא חושפת את זהותה (וקצין המשמר החושם בֶּקל משתכנע שהיא מתנקשת ויוזם מצוד אחריה). במהלך הטיול, סיסי מתאהבת בו, והוא מזמין אותה לציד למחרת. במהלך הציד, סיסי עדיין אינה חושפת את זהותה, אולם לומדת מפרנץ על נישואיו הקרבים לננה. פרנץ מודה שהוא לא חש שום רגש כלפי ננה, ומצהיר שהוא מקנא באיש שיינשא לסיסי. עם שמיעת ההצהרה, סיסי נקרעת בין נאמנותה לננה לבין אהבתה לפרנץ, ונמלטת מהאזור בלי שום הסבר.

למזלה, סיסי אינה חייבת להשתתף במסיבת יום ההולדת של פרנץ באותו הערב, אולם היא מוזמנת אליה בידי אחיו הצעיר, קרל לודוויג (פטר ווק). במהלך המסיבה, פרנץ רואה את סיסי ומבין מי היא באמת, הוא מנסה להתוודות בפניה על אהבתו, אולם היא דוחה אותו כדי לא לפגוע בננה. מבלי להתייעץ באיש, פרנץ מודיע באופן פומבי על אירוסיו לסיסי. סיסי עצמה נכנסת להלם, ולא מסוגלת להתנגד. ננה עוזבת את המסיבה בוכה. אמו של פרנץ גם כן מתנגדת לבחירתו של בנה. סיסי ואמה חוזרות לפוסנהופן וההכנות לחתונה מתחילות. סיסי אינה נרגשת מכך כלל, שכן ננה נעלמה לתקופה לא-מוגבלת. עם זאת, היא מופיעה לפתע עם בן זוג חדש, וסולחת לסיסי. היא נותנת את ברכתה לנישואים, וסיסי נוסעת לווינה על גבי ספינת הקיטור "פרנץ יוזף", כאשר המונים באים להיפרד ממנה מנופפים בדגלי אוסטריה. היא נישאת לפרנץ בטקס מפואר בכנסייה האוגוסטינית.

## קישורים חיצוניים

* 

קטגוריה:סרטים אוסטריים
קטגוריה:סרטי 1955
קטגוריה:אליזבת, נסיכת בוואריה
קטגוריה:סרטי פולחן
מקוק הכיפה

**מקוק הכיפה** (שם מדעי: *Macaca sinica*) הוא מין של קוף ממשפחת קופים בעלי זנב המצוי רק בסרי לנקה.
## מאפיינים
אורכם של המקוקים 40-55 ס"מ ומשקלם 8.4 ק"ג בממוצע. הזכרים יותר כבדים מהנקבות. קופים אלה בעלי פרווה זהובה, בטן וחזה לבנים ופנים ורודות נקיות משיער. הלחיים והכיפה לבנים ושעירים. לקופים ישנו זנב ארוך ורגליים ארוכות והם מצויים הן על הקרקע והן על העצים.

הם חיים ביערות וחיים בחבורות הכוללות בין 8 ל-40 פרטים, רובם נקבות. בקבוצה ישנו זכר בכיר בעל זכויות יתר, נקבות הכנועות לזכר הגדול ופרטים צעירים שאינם מורשים להזדווג וכן תינוקים. לעיתים הזכר הבכיר עסוק מאוד כך שקופים זוטרים יכולים להזדווג מתחת לאפו או אף לחטוף לו את השלטון.

הקופים אוכלי כל הניזונים מזרעים, עלים, פירות שונים כמו מנגו, פיקוס או שיזף וגם מזון מהחי הכולל חרקים וחולייתנים קטנים.

הם עלולים להיטרף על ידי עופות דורסים, נמר, חתול דגים נמרי ופיתון הודי.

## קישורים חיצוניים

## הערות שוליים

ימין|ממוזער|300px|פרט תינוק של מקוק הכיפה אוחז באמו.

קטגוריה:טקסונים שתוארו בידי קארולוס לינאוס
קטגוריה:מקוק
קטגוריה:סרי לנקה: מינים אנדמיים
קטגוריה:סרי לנקה: יונקים
קטגוריה:בעלי חיים שתוארו ב-1771